alexandrainst/scandi-wiki huggingface dataset:
Lov om kartlegging, deling og registrering av grunneiendom

Lov om kartlegging, deling og registrering av grunneiendom (korttittel: delingsloven) var en norsk lov som for første gang innført en felles lov for hele Norge for måling, merking og registrering av eiendommer. Ansvaret for å forvalte loven ble lagt til Miljøverndepartementet, som allerede ved opprettelsen i 1973 hadde fått hovedansvaret for kartlegging og oppmåling i Norge.

Loven gjorde gjeldende for alle kommuner de ordninger som gjaldt for byene. Alle kommuner fikk ansvar for å utføre delingsforretninger, med krav om grensemerking og nøyaktig innmåling av grenser.

Arbeidet med å etablere et moderne databasert eiendomsregister, GAB-registeret, ble lovmessig forankret i delingsloven.

Loven ble opphevet fra 1. januar 2010 og erstattet av lov om eigedomsregistrering .

Referanser

 
Lover av 1978
Opphør i 2010
Emre Can

Emre Can (født 12. januar 1994) er en tysk-tyrkisk fotballspiller som spiller for Borussia Dortmund.

Can ble beskrevet av Karl-Heinz Rummenigge som «...et av de største talentene i tysk fotball». Han har tidligere spilt for Bayern München og Bayer Leverkusen.

Klubbfotball

Tidlig karriere 
Emre startet sin fotballkarriere i SV Blau-Gelb Frankfurt, og deretter med et opphold på to år i Eintracht Frankfurt.

Bayern München 
Han ble kjøpt av Bayern München i 2009. Can spilte hovedsakelig som midtbanespiller for Bayern München i Regionalliga Bayern. Han debuterte for førstelaget i DFL-Supercup i 2012, og fikk sin Bundesliga-debut mot 1. FC Nürnberg den 13. april 2013. Han fikk fire seriekamper og et mål for klubben.

Bayer Leverkusen 
Den 2. august 2013 signerte Can en fireårskontrakt med Bayer Leverkusen som inkluderte en tilbakekjøps-klausul med Bayern München. Overgangen var for å sikre at Can fikk førstelagsfotball. Rummenigge påpekte Bayerns tidligere suksess med utlån av unge spillere for å få seg erfaring, slik som andre førstagsspillere som Toni Kroos hos Leverkusen, Philipp Lahm hos Stuttgart og David Alaba hos 1899 Hoffenheim. I sin første og eneste sesong hos Leverkusen, skårte Can fire mål og bidrog med fire målgivende pasninger på i alt 29 seriekamper, mens han stort sett spilte i en defensiv rolle. Cans spill sørget for interesse fra Liverpool, som la merke til Cans opptreden både i Bundesliga og Mesterligaen, han debuterte for øvrig i sistnevnte turnering mot Manchester United på Old Trafford i et 4–2 tap.

Liverpool 
Sommeren 2014 ble det klart at han fra 1. juli ville spille for Liverpool FC under forutsetningen av at han passerte den medisinske testen og at avtalen om de personlige betingelser gikk i orden. 3. juli ble overgangen bekreftet av Liverpool.

Can debuterte 25. august i Premier League, da han kom inn som innbytter i det 75. minutt for Allen i bortekampen mot Manchester City FC.

Landslagsspill 
Can ble plukket ut til å spille for Tyskland U15, U16 og 17. I 2011 var Can kaptein på U17-laget i verdensmesterskapet, og ledet laget frem til en semifinale, der han selv skåret et mål mot Mexico U17. Til slutt tapte laget dog 3-2.

På grunn av sin tyrkiske bakgrunn, kunne Can spilt for Tyrkia, men han uttalte at «han likte veldig godt å spille for Tyskland, og ville gjøre suksess på det tyske landslaget».

Han ble tatt ut i s EM-tropp til EM i Frankrike 2016.

Han ble tatt ut i s tropp til FIFA Confederations Cup 2017 i Russland.

8. oktober 2017 scoret han sitt første mål for  mot .

Han ble tatt ut i s EM-tropp til EM i fotball 2021.

Referanser

Eksterne lenker 
 
 
  Profil på Fussballdaten.de
  Profil på Kicker Online
  Profil på WorldFootball.net

Tyske fotballspillere
Spillere i Fotball-EM 2016
Spillere i Fotball-EM 2021
Spillere i FIFA Confederations Cup 2017
Fotballspillere for FC Bayern München
Fotballspillere for TSV Bayer 04 Leverkusen
Fotballspillere for Liverpool FC
Fotballspillere for Juventus FC
Fotballspillere for BV Borussia 09 Dortmund
Tyskere av tyrkisk opphav
Baglerstredet (Oslo)

Baglerstredet (2-4; ingen oddetallsnumre) er en gangvei i Gamlebyen i bydel Gamle Oslo. Den går vestover fra Inges gate.

Nåværende navn er fra 1914. Tidligere het gaten Færøgaden. Kun to numre (2 og 4) er i bruk.

Kilder
 Oslo byleksikon

Eksterne lenker
 

Veier i Oslo
Veier i bydel Gamle Oslo
Southall

Southall  er et stor forstaddistrikt vest i London i England og er en del av London Borough of Ealing. Den ligger 17 km vest for Charing Cross. Av steder i nærheten er Yeading, Hayes, Hanwell, Heston, Hounslow, Greenford og Northolt. Området er en del av Londonplanen som et av 35 store sentrum i Stor-London.

Southall ligger ved Grand Union-kanalen, tidligere Grand Junction-kanalen, som var den første som knyttet London til resten av det voksende kanalsystemet. Den var en av de siste kanalene som fraktet betydelig kommersiell trafikk (gjennom 1950-tallet) og som fortsatt er åpen for trafikk, men nå hovedsakelig for lystturer.

Fra slutten av 1950-tallet og framover begynte asiatiske innvandrere å bosette seg. Nærheten til Heathrow og tilgjengeligheten til arbeid i lokale fabrikker var faktorer, men påfølgende eskalering har blitt en snøballeffekt. Byen har en av de tetteste konsentrasjoner av folk med asiatisk bakgrunn utenfor det indiske subkontinent. Jernbanestasjonen i Southall har skilting på både engelsk og punjabi. Befolkningen er på rundt 65.000 innbyggere. Av disse er 83 prosent etniske minoriteter; 63 prosent er asiater og 47 prosent indiske. Området har det største sikhsamfunnet i London, men også et stort samfunn av hinduer. I tillegg har muslimene økt i stor grad.

Bilder

Referanser

Eksterne lenker 
 
 Local mobile resource
 Southall in World War II 
 The Southall Story
 London’s local demographics, inkludert Southall

Byer i Stor-London
Steder i Ealing
Rina Mitsuhashi

Rina Suzuki (født 2. april 1990) er en japansk skiskytter. Hun representerte landet sitt under Vinter-OL 2014 i Sotsji, der hennes beste individuelle resultat var nummer 80 på sprinten. 

Hun representerte Japan under Vinter-OL 2018 i Pyeongchang, hvor hun ble nummer 85 på sprinten.

Referanser

Eksterne lenker 
 

Japanske skiskyttere
Deltakere for Japan under Vinter-OL 2014
Skiskyttere under Vinter-OL 2014
Deltakere for Japan under Vinter-OL 2018
Skiskyttere under Vinter-OL 2018
Fødsler i 1990
Deltakere under VM i skiskyting 2016
Deltakere under VM i skiskyting 2017
Žanna Juškāne

Žanna Juškāne (født 5. oktober 1989) er en latvisk skiskytter. Hun representerte landet sitt under Vinter-OL 2014 i Sotsji, der hennes beste individuelle resultat var nummer 79 på sprinten.

Referanser

Eksterne lenker 
 

Latviske skiskyttere
Deltakere for Latvia under Vinter-OL 2010
Skiskyttere under Vinter-OL 2010
Deltakere for Latvia under Vinter-OL 2014
Skiskyttere under Vinter-OL 2014
Fødsler i 1989
Deltakere under VM i skiskyting 2008
Deltakere under VM i skiskyting 2009
Deltakere under VM i skiskyting 2011
Deltakere under VM i skiskyting 2012
Deltakere under VM i skiskyting 2013
Deltakere under VM i skiskyting 2016
Deltakere under VM i skiskyting 2017
Paulína Fialková

Paulína Fialková (født 25. oktober 1992) er en slovakisk skiskytter. Hun representerte landet sitt i Vinter-OL 2014 i Sotsji, der hennes beste individuelle resultat var nummer 72 på sprinten.

Referanser

Eksterne lenker 
 

Slovakiske skiskyttere
Deltakere for Slovakia under Vinter-OL 2014
Skiskyttere under Vinter-OL 2014
Deltakere for Slovakia under Vinter-OL 2018
Skiskyttere under Vinter-OL 2018
Deltakere for Slovakia under Vinter-OL 2022
Skiskyttere under Vinter-OL 2022
Personer fra Okres Brezno
Deltakere under VM i skiskyting 2012
Deltakere under VM i skiskyting 2013
Deltakere under VM i skiskyting 2015
Deltakere under VM i skiskyting 2016
Deltakere under VM i skiskyting 2017
Deltakere under VM i skiskyting 2019
Deltakere under VM i skiskyting 2020
Deltakere under VM i skiskyting 2021
Emőke Szőcs

Emőke Szőcs (født 20. oktober 1985) er en ungarsk skiskytter, som tidligere representerte Romania. Hun representerte landet sitt under Vinter-OL 2014 i Sotsji, der hennes beste individuelle resultat var nummer 70 på sprinten.

Referanser

Eksterne lenker 
 

Ungarske skiskyttere
Rumenske skiskyttere
Deltakere under Ski-VM 2013
Deltakere for Ungarn under Vinter-OL 2014
Skiskyttere under Vinter-OL 2014
Deltakere for Ungarn under Vinter-OL 2018
Langrennsløpere under Vinter-OL 2018
Fødsler i 1985
Deltakere under Ski-VM 2015
Deltakere under Ski-VM 2017
Deltakere under VM i skiskyting 2012
Deltakere under VM i skiskyting 2013
Deltakere under VM i skiskyting 2015
Deltakere under VM i skiskyting 2016
Deltakere under VM i skiskyting 2017
Slutsj

Slutsj, eller Søndre Slutsj (ukrainsk Случ, russisk Случь, Южная Случь, polsk Słucz, slovakisk Sluč, Jižní Sluč), er en høyre sideelv til Horyn, som renner gjennom Ukraina. Den er 451 km lang og drenerer et område på 13 800 km². Slutsj springer ut i Khmelnytskyj oblast og renner så gjennom Zjytomyr og Rivne oblast før den et kort stykke renner langs grensen til Hviterussland og munner ut i Horyn.  

Av byer langs Slutsj finner en Novohrad-Volynskyj, Berezne og Sarny.

Eksterne lenker 
 

Elver i Ukraina
Elver i Belarus
Rivne oblast
Khmelnytskyj oblast
Zjytomyr oblast
Dnipros vassdragsområde
Jitka Landová

Jitka Landová (født 20. juli 1990) er en tsjekkisk skiskytter. Hun representerte landet sitt under Vinter-OL 2014 i Sotsji, der hennes beste individuelle resultat var nummer 50 på sprinten.

Referanser

Eksterne lenker 
 

Tsjekkiske skiskyttere
Deltakere for Tsjekkia under Vinter-OL 2014
Skiskyttere under Vinter-OL 2014
Fødsler i 1990
Deltakere under VM i skiskyting 2012
Deltakere under VM i skiskyting 2013
Deltakere under VM i skiskyting 2015
Johanna Talihärm

Johanna Talihärm (født 27. juni 1993) er en estisk skiskytter. Hun representerte landet sitt under Vinter-OL 2014 i Sotsji, der hennes beste individuelle resultat var nummer48 på sprinten.

Referanser

Eksterne lenker 
 

Estiske skiskyttere
Deltakere for Estland under Vinter-OL 2014
Skiskyttere under Vinter-OL 2014
Deltakere for Estland under Vinter-OL 2018
Skiskyttere under Vinter-OL 2018
Deltakere for Estland under Vinter-OL 2022
Skiskyttere under Vinter-OL 2022
Fødsler i 1993
Deltakere under VM i skiskyting 2013
Deltakere under VM i skiskyting 2015
Deltakere under VM i skiskyting 2017
Deltakere under VM i skiskyting 2019
Deltakere under VM i skiskyting 2020
Deltakere under VM i skiskyting 2021
Sara Studebaker

Sara Studebaker (født 7. oktober 1984) er en amerikansk skiskytter. Hun representerte landet sitt under Vinter-OL 2014 i Sotsji, der hennes beste individuelle resultat var nummer 44 på sprinten.

Referanser

Eksterne lenker 
 
 

Skiskyttere fra USA
Deltakere for USA under Vinter-OL 2010
Skiskyttere under Vinter-OL 2010
Deltakere for USA under Vinter-OL 2014
Skiskyttere under Vinter-OL 2014
Fødsler i 1984
Deltakere under VM i skiskyting 2011
Deltakere under VM i skiskyting 2012
Deltakere under VM i skiskyting 2013
Jana Romanova

Jana Sergejevna Romanova (russisk: Яна Сергеевна Романова; født 11. mai 1983) er en russisk skiskytter. Hun representerte landet sitt under Vinter-OL 2014 i Sotsji, der hun var med på Russlands lag som opprinnelig gikk inn til sølv på stafetten. Laget senere ble diskvalifisert på grunn av at to utøvere på laget, Olga Zajtseva og Olga Vilukhina, leverte positive dopingprøver. Hennes beste individuelle resultat var nummer 19 på sprinten.

Referanser

Eksterne lenker 
 

Russiske skiskyttere
Olympiske sølvmedaljevinnere for Russland
Deltakere for Russland under Vinter-OL 2010
Skiskyttere under Vinter-OL 2010
Deltakere for Russland under Vinter-OL 2014
Skiskyttere under Vinter-OL 2014
Medaljevinnere under Vinter-OL 2014
Fødsler i 1983
Deltakere under VM i skiskyting 2008
Deltakere under VM i skiskyting 2009
Deltakere under VM i skiskyting 2010
Deltakere under VM i skiskyting 2011
Deltakere under VM i skiskyting 2012
Deltakere under VM i skiskyting 2015
Dorothea Wierer

Dorothea Wierer Corradini (født 3. april 1990 i Bruneck i Syd-Tirol) er en italiensk skiskytter. Hun har tre VM-gull og har vunnet verdenscupen sammenlagt to ganger.

Karriere 
Wierer var med på Italias lag som tok bronse på stafett både under VM i skiskyting 2013 i Nové Město og i 2015 i Kontiolax. Hun vant sitt første verdenscuprenn da hun vant normaldistansen i Östersund 3. desember 2014.

Hun representerte landet sitt under Vinter-OL 2014 i Sotsji, der hun var med på Italias lag som tok bronse på mixed stafett. Hennes beste individuelle resultat var nummer 6 på sprinten.

Hun var med på Italias lag som tok bronse på mixed stafett under Vinter-OL 2018 i Pyeongchang.

Hun ble verdensmester på fellesstart under VM i skiskyting 2019 i Östersund og på både normaldistanse og jaktstart på hjemmebane i VM i skiskyting 2020 i Antholz. 

Hun vant verdenscupen i skiskyting 2018/19 og 2019/20.

Meritter

Olympiske leker

Verdensmesterskap

Referanser

Eksterne lenker 
 

Personer fra Bruneck
Italienske skiskyttere
Verdensmestere i skiskyting
Olympiske bronsemedaljevinnere for Italia
Deltakere for Italia under Vinter-OL 2014
Skiskyttere under Vinter-OL 2014
Medaljevinnere under Vinter-OL 2014
Deltakere for Italia under Vinter-OL 2018
Skiskyttere under Vinter-OL 2018
Medaljevinnere under Vinter-OL 2018
Deltakere for Italia under Vinter-OL 2022
Skiskyttere under Vinter-OL 2022
Medaljevinnere under Vinter-OL 2022
Deltakere under VM i skiskyting 2011
Deltakere under VM i skiskyting 2012
Deltakere under VM i skiskyting 2013
Deltakere under VM i skiskyting 2015
Deltakere under VM i skiskyting 2016
Deltakere under VM i skiskyting 2017
Deltakere under VM i skiskyting 2019
Deltakere under VM i skiskyting 2020
Deltakere under VM i skiskyting 2021
Olga Vilukhina

Olga Gennadjevna Vilukhina (russisk: Ольга Геннадьевна Вилухина; født 22. mars 1988) er en russisk skiskytter. Hun representerte landet sitt under Vinter-OL 2014 i Sotsji, der hun tok sølv på sprinten og stafetten.

Referanser

Eksterne lenker 
 

Russiske skiskyttere
Olympiske sølvmedaljevinnere for Russland
Medaljevinnere under Vinter-OL 2014
Deltakere for Russland under Vinter-OL 2014
Skiskyttere under Vinter-OL 2014
Fødsler i 1988
Deltakere under VM i skiskyting 2012
Deltakere under VM i skiskyting 2013
Vylkove

Vylkove (ukrainsk: Вилкове; russisk: Вилково, Vilkovo; rumensk: Vâlcov) er en liten by i den ukrainske delen av Donaudeltaet, helt sørvest i Ukraina, ved grensen til Romania. Administrativt hører byen til Kiliyskyj rajon (distrikt) i Odesa oblast (provins). Byen har omring  innbyggere (2011). 

Vylkove ble grunnlagt i 1746 og fikk bystatus i 1762. Den er den siste bosetningen Donaus bredd før den munner ut i Svartehavet. Byen kalles Den ukrainske Venezia på grunn av de mange kanalene i området.

Eksterne lenker 
 

Bosetninger etablert i 1746
Byer i Odesa oblast
Byer ved Svartehavet
Johan Storjohann

Johan Cordt Harmens Storjohann (født 15. august 1832 i Bergen, død 23. april 1914 i Kristiania) var en norsk luthersk prest, i ettertid mest kjent for å ha etablert den norske sjømannsmisjonen (Sjømannskirken) og inspirert etablering av tilsvarende organisasjoner i Sverige og Finland, og han er omtalt som «Sjømannsmisjonens far».

Liv og virke

Bakgrunn
Johan Storjohann ble født i Bergen i 1832, tok teologisk embetseksamen i 1860 og ble skoleleder.

Prest
Han reiste i 1863 til Skottland for å studere skole- og kirkeforholdene og begynte der virksomhet som sjømannsprest. 

Sjømannskirken: Den 31. august 1864 etablerte han i Bergen «Foreningen til evangeliets forkyndelse for skandinaviske sjømænd i fremmede havne», senere kjent som Sjømannskirken.
En rekke år var Storjohann redaktør for organisasjonens blad Bud & Hilsen. 

I år 1866 fikk Sjømannskirken en avlegger også i Sverige, den såkalte Sjömansmissionen. Storjohann hadde også en stor andel i grunnleggensen av Finska sjömansmissionskyrkan.

I årene 1868-1872 var han norsk sjømannsprest i London deretter i årene 1873-1880 sekretær for indremisjonen i Kristiania, hvor han i 1880 opprettet en skole til minne om Hans Nielsen Hauge kalt Hauges Minde. I Kristiania gjorde han seg også bemerket ved å holde sine møter i ulike danselokaler i mangel av kirkerom i den sterkt voksende hovedstaden, noe som ble ansett både utradisjonelt og som ledet til sterke innvendinger fra flere. 

Under en reise i England mottok han også et større misjonstelt med plass til mange hundre tilhørere i gave fra engelske kvinner, som ble benyttet til møter i Kristiania i flere år, og som blant annet var plassert på Sagene. Fra 1882 til 1890 var han fengselsprest. Pastor Storjohann var vel bereist i sitt virke, og fra 1890 foretok han også en hel reise rundt jorden og besøkte blant annet Lars Skrefsrud i India. I årene 1894-1899 var han sogneprest i Ås i Akershus.

Johan Storjohann hadde et omfattende religiøst forfatterskap og var energisk motstander av moderne bibelkritikk.

I Bergen ble det i 1926 etter en nasjonal innsamling avduket en bronsebyste av Storjohann lagd av kunstneren Ambrosia Tønnesen.

Referanser

Litteratur

Eksterne lenker 
 Om Johan Storjohann, fra Nordisk familjebok, bind 27, utgitt i Stockholm 1918
 

Norske lutherske prester
Norske misjonærer
Norske oppbyggelsesforfattere
Sjømannskirken
Personer begravet på Vår Frelsers gravlund
Personer fra Bergen kommune
Rusken

Rusken er et kommunalt tiltak i Oslo som har til mål å holde byen ren og fri for avfall og etablere gode rutiner til miljøarbeid. Tiltaket ble etablert i 1976 og ledes av Ruskensekretariatet, som er en del av Bymiljøetaten.

Flere ulike kampanjer, prosjekter og aktiviteter ledes av Rusken.

Rusken jobber tverrfaglig og samarbeider med blant annet politikere, bydelene, skoler, barnehager, organisasjoner og næringsliv. Ruskengeneralen kjører rundt i «Rusken-bilen», en gul elektrisk bil med tilhenger.

Ruskenpatruljen patruljerer byen og registrerer og videreformidler informasjon om avfall og villfyllinger til ansvarlig virksomhet. Patruljen bidrar også til å fjerne avfallet dersom det er kritisk, blant annet sprøytespisser.

Rusken-aksjoner er dugnadprosjekter der frivillige innbyggere, borettslag, sameier, hagelag, barnehager, skoler, organisasjoner og næringslivet bidrar til søppelrydding og andre bymiljøtiltak.

Se også
 Olsenbanden: Ruskenaksjonen 1976
 Olsenbanden: Ruskenaksjonen 1979

Referanser

Eksterne lenker
 

Kommunale myndigheter i Oslo
Avfall
Etableringer i 1976
Helga Stene

Helga Stene (født 8. oktober 1904 på Notodden, død 2. oktober 1983 i Oslo) var en norsk pedagog og kvinnesakskvinne.

Liv og virke 
Helga Stene var datter av misjonspresten John Stene og lærer Helga Thomine Stene. I 1905 flyttet Helga Stene sammen med familien til Stavanger. Der bodde hun til 1920 og tok middelskolen ved Kongsgård skole i Stavanger. Stene tok examen artium ved Trondheim katedralskole i 1923, og studerte deretter ved Universitetet i Oslo. I 1932 tok hun språklig-historisk embetseksamen. Hun vikarierte ved Ålesund offentlige høiere almenskole i årene 1932 til 1933 før hun ble dosent i norsk språk og litteratur ved universitetet i Berlin. Etter to år i Tyskland arbeidet hun et par år som universitetslektor i Sverige.

Da hun returnerte til Norge var hun i 30 år i arbeid ved høyskoler i Oslo, fra 1937 til 1966. Hun jobbet som lektor, inspektør og midlertidig rektor. Under krigen var hun engasjert i arbeidet for å hindre tyskernes nazifisering av skolen. Årene 1944 til 1945 tilbrakte hun som flyktning i Sverige, og jobbet for norske myndigheter i Stockholm. Fra 1966 til 1974 var hun inspektør ved Pedagogisk seminar i Oslo.

Stene er spesielt kjent for sitt engasjement for likestilling innen utdanningsvesenet. I 1956 presenterte hun materiale om kjønnsdiskriminering i lærebøkene, og fra 1972 var hun engasjert av Grunnskolerådet for å granske lærebøker fra likestillings- og kjønnsrollesynspunkt. 

I 1949 søkte hun Norges almenvitenskapelige forskningsråd om midler til å skrive om norske kvinners krigsinnsats. Hun søkte 17 år på rad og fikk like mange avslag.

Hun var også aktiv i kvinnebevegelsen, og ble æresmedlem både i Norske Kvinners Nasjonalråd og i Internasjonal Kvinneliga for fred og frihet. I perioden fra 1938 til 1945 var hun formann i Oslo krets av Kvinnelige Akademikeres landsforbund.

Bibliografi 
 Lånord i Thomas Saga Erkibyskups, med en undersøkelse av de kristelige betydnings- og oversettelseslån i samme saga, hovedoppgave, Universitetet i Oslo (1932)
 Women's Political Activities in an occupied country – Norway 1940–43 (1946)
 Norske kvinner i hjemmefronten. Et lite kapitel av vår egen tids historie, Stockholm (1959)

Priser 
 1934 Kongens gullmedalje for en språklig avhandling om lånord
 1946 Ella Victoria Dobbs pris (USA)
 1977 Ridder av 1. klasse av St. Olavs Orden

Referanser

Eksterne lenker 
 Om Helga Stene i Norsk biografisk leksikon

Personer fra Notodden kommune
Norske pedagoger
Norske kvinnesaksforkjempere
Norske motstandsfolk under andre verdenskrig
Stefanos Kapino

Stefanos Kapino (gresk: Στέφανος Καπίνο; født 18. mars 1994) er en gresk fotballspiller som spiller som for den tyske klubben Arminia Bielefeld. 

Han debuterte for det greske landslaget den 15. november 2011 i en treningskamp mot . Han var 17 år og 241 dager når han debuterte. Han ble dermed den yngste fotballspilleren noensinne til å representere .

Meritter 
Panathinaikos
 Den greske fotballcupen (1): 2014

Referanser

Eksterne lenker 
 

Greske fotballspillere
Spillere i Fotball-VM 2014
Fotballspillere for Panathinaikos AO
Fotballspillere for 1. FSV Mainz 05
Fotballspillere for Olympiakos FC
Fotballspillere for Nottingham Forest FC
Fotballspillere for SV Werder Bremen 1899
Fotballspillere for SV Sandhausen
Fotballspillere for DSC Arminia Bielefeld
Personer fra Pireus
Fødsler i 1994
Trelastgata (Oslo)

Trelastgata (1-29) er en gate i Barcodeområdet i Bjørvika i Oslo. Den svinger inn fra Bispegata og går langs nordsiden av Barcode-bygningene, med flere tverrgater (med og uten navn) mellom den og Dronning Eufemias gate. På nordsiden av gaten går jernbanesporene inn mot Oslo S.

Gatenavnet ble vedtatt i 2008 og henspiller på trelastutskipingen som fant sted i området i gamle dager. Per mai 2014 er gaten åpen, men omgivelsene bærer fortsatt preg av utbygging.

Litteratur

Eksterne lenker
 

Veier i Oslo
Veier i bydel Gamle Oslo
Dverglin

Dverglin (Radiola linoides) i linfamilien er 3 cm høy, ettårig, med gaffeldelt hårfin stengel. Blad avlange, motsatte, en nervete. Firetallige blomster med hvit krone, 1 mm, jevnlang med begeret. Kapselfrukten består av 8 kamre.

Vekstmiljø 
Dverglin vokser i periodevis fuktig, sandet og kalkfattig jordbunn.

Utbredelse i Norge 
Finnes spredt langs kysten fra Arendal til Haugesund. Spredte forekomster også i Østfolds kystområder.

Galleri

Referanser

Eksterne lenker 
 
 «Dvergene på badestranda», Botaniske undersøkelser i Torsnes og skjærgården utenfor sommeren 1996
 «Dverglin», Kristins flora - Norsk/nordisk nettflora
 «Dvärglin», Den virtuella floran
 «Radiola linoides Roth», The Plant List

Vierordenen
Hvite blomster
Karplanter på norsk rødliste
10,5 cm posisjonskanon L/28 M/1901 Schneider Canet

10,5 cm posisjonskanon L/28 M/1901 Schneider Canet ble anskaffet til Posisjonsartilleriet, totalt  8 stykk kanoner ble innkjøpt.  Disse var fortatt operative i 1940 og ble overtatt av tyske styrker.

Sammen med 10,5 cm posisjonskanon L/28,8 M/1904 Cockerill, utgjorde disse de tyngre feltkanonene til Posisjonsartilleriet.

Eksterne lenker
 L'artillerie Schneider-Canet à l'Exposition universelle de 1900

Artilleri brukt av Norges forsvar
Kanoner
10,5 cm posisjonskanon L/28 M/1904 Cockerill

10,5 cm posisjonskanon L/28,8 M/1904 Cockerill er en mobil kanon. 18 slike ble anskaffet til Posisjonsartilleriet ved en kontrakt av 11. april 1903. Sammen med 10,5 cm posisjonskanon L/28 M/1901 Schneider Canet utgjorde disse posisjonsartilleriets tyngre mobile skyts. Begge kanoner benyttet samme ammunisjon.

Opprinnelig var kanonene montert på trehjul og trukket med hestespann. I 1937/38 ble flere ombygget med gummihjul og modifisert slik at de kunne trekkes av lastebil.

En rekke av kanonene var operative i 1940 og ble overtatt av tyske styrker med tysk typenummer Kanone 337(n).

Eksterne lenker
 Igjen salutt ved Bragernesåsen batteri
 https://eikerarkiv.no/1905-2005-markeringen-i-eiker/geithol-skansegjetholen-befestning-batteriet/historien-om-en-kanon

Artilleri brukt av Norges forsvar
Kanoner